Държавен вестник, бр. 38, 2012 г., стр. 39

БРОЙ  38	
Д Ъ Р Ж А В Е Н  В Е С Т Н И К 	
СТР.  39  
Чл. 5. Компанията се представлява от 
изпълнителния директор, който по право е 
член на управителния съвет.
Чл. 6. Министърът на регионалното раз­
витие и благоустройството: 
1. упражнява правата на собственост на 
държавата в компанията и провежда полити­
ката на държавата в областта на управлението, 
планирането и изграждането на републикан­
ските пътища;
2. одобрява програма на компанията за 
реализация на проектите в съответствие 
с разпоредбите на Закона за пътищата и с 
приетата от Министерския съвет стратегия 
за развитие на пътната инфраструктура и 
годишен план за изпълнение на програмата 
на компанията, както и техните изменения; 
3. контролира компанията за изпълнението 
на програмата и плана;
4. назначава и освобождава членовете на 
управителния съвет и изпълнителния директор 
на компанията;
5. сключва договори за възлагане на упра­
влението с всеки от членовете на управителния 
съвет и с изпълнителния директор, с които се 
определя и тяхното възнаграждение;
6. разрешава участието на компанията в 
търговски и граждански дружества, с изклю­
чение на такива, които осъществяват сходни 
дейности;
7. издава правилник за устройството, 
функциите и дейността на компанията след 
съгласуване с министъра на транспорта, ин­
формационните технологии и съобщенията, 
министъра на финансите и с министъра по 
управление на средствата от Европейския 
съюз;
8. утвърждава решенията на управителния 
съвет за участие на компанията в междуна­
родни организации;
9. одобрява годишния доклад за дейността 
на компанията;
10. взема решения за разпореждане, бра­
куване или ликвидация на дълготрайни 
материални активи, за учредяване на вещни 
права и за отдаване под наем на недвижими 
имоти по предложение на управителния съвет 
в съответствие с разпоредбите на Закона за 
държавната собственост.
Чл. 7. (1) Управителният съвет се състои от 
трима членове, включително изпълнителния 
директор.
(2) Управителният съвет заседава най-малко 
веднъж месечно.
(3) Заседанията на управителния съвет се 
организират и ръководят от председателя на 
съвета, а в негово отсъствие – от заместник-
председателя.
(4) Правилата за работата и свикване на 
управителния съвет се одобряват от министъра 
на регионалното развитие и благоустройството 
по предложение на управителния съвет.
(5) Решенията на управителния съвет се 
приемат с явно гласуване и с обикновено 
мнозинство от всички членове. Заседанията 
са редовни, ако присъстват повече от поло­
вината от неговите членове.
(6) За заседанията на управителния съвет 
се водят протоколи, които се подписват от 
всички присъстващи членове.
(7) Управителният съвет може да взема 
решения и неприсъствено, ако всички чле­
нове са заявили писмено съгласието си за 
решението.
Чл. 8. Управителният съвет на компанията:
1. избира измежду членовете си председател 
и заместник-председател;
2. приема проект на правилник за устрой­
ството, функциите и дейността на компанията 
и го предлага на министъра на регионалното 
развитие и благоустройството;
3. приема решения за изработване, прие­
мане и изменение на проект на програма на 
компанията за реализация на проектите, пред­
видени със Закона за пътищата, в съответствие 
с приетата от Министерския съвет стратегия 
за развитие на пътната инфраструктура и на 
годишен план за изпълнение на програмата на 
компанията; програмата и планът се предста­
вят на министъра на регионалното развитие 
и благоустройството за одобряване в срок до 
31 януари за предстоящия тригодишен период, 
съответно за предстоящата година;
4. приема годишния финансов план на 
компанията;
5. приема структурата и щата на компани­
ята и одобрява средствата за работна заплата 
в съответствие с годишния финансов план;
6. приема годишния финансов отчет на 
компанията и го представя на министъра на 
регионалното развитие и благоустройството 
за одобряване;
7. приема годишния доклад за дейността на 
компанията и го представя на министъра на 
регионалното развитие и благоустройството 
за одобряване;
8. предлага на министъра на регионалното 
развитие и благоустройството решения за 
разпореждане, бракуване или ликвидация на 
дълготрайни материални активи, за учредя­
ване на вещни права и за отдаване под наем 
на недвижими имоти; 
9. приема проекти на решения за участие 
на компанията в международни организации 
и ги предлага на министъра на регионалното 
развитие и благоустройството за утвърждаване; 
10. приема решения по откриване, про­
веждане и завършване на процедурите за 
възлагане на обществени поръчки на стойност 
над 100 000 лв. без данък върху добавената 
стойност;
11. прави предложение до министъра на 
регионалното развитие и благоустройството за 
участие на компанията в програми и проекти,